
Prije mjesec dana učena mi ***[rukja](https://pitajucene.com/search/rukja/questions/ "Pretraži pitanja o rukji")*** i ispostavilo se da imam ***[sihr](https://pitajucene.com/search/sihr/questions/ "Pretraži pitanja o sihru")***. Učač rukje mi je rekao da kod kuće slušam rukju. Kada slušam rukju, povraćam i prilikom zikra povraćam, čak znam i krv povratiti. Nakon mjesec dana ponovo sam otišla kod učača rukje i bila sam malo agresivna, galamila sam na njega da prestane sa učenjem. Rukju i dalje slušam, ali mi dolaze razne misli u glavu, kao da napadnem nekog, što mi se prije nije dešavalo.


Nekad mi dođe da počupam slušalice i bacim, pred kraj rukje budem nervozna i jedva čekam da se završi. Imam naučenu vodu, naučeno ulje, obavljam dnevne namaze, ali me počelo biti strah zbog tih misli i da li to može biti opasno? Najčešće se branim učenjem posljednja dva ajeta sure El-Bekare.


* 
* 
* 
* 
* 
* 
* 

 
Imam jake reakcije na rukju

Sve što vam se dešava nakon učenja rukje i prilikom učenja rukje, su reakcije i to veoma pozitivne, uz Allahovu pomoć. Dakle, povraćanje tokom slušanja rukje je dokaz da se vaše tijelo čisti od sihra. To što ste bili agresivni kod učača rukje, normalna je stvar koja se dešava, jer očito vašim džinnima, a posebno onima što su izgleda zaduženi za čuvanje sihra, smeta učenje Kur’ana pa svoju agresivnost prenose preko vas.


Nemate se čega bojati, taj strah koji vam dolazi je strah koji bi vas trebao natjerati da odustanete od svega, a to nikako nemojte. Nastavite sa ibadetom, redovnim slušanjem rukje, Kur’ana, zikrovima, te korištenjem propisane terapije koju vam je liječnik dao.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


 


